Държавен вестник, бр. 51, 2017 г., стр. 44

СТР.  44	
Д Ъ Р Ж А В Е Н  В Е С Т Н И К 	
БРОЙ  51
ПОСТАНОВЛЕНИЕ № 121 
ОТ 23 ЮНИ 2017 Г.
за приемане на критерии за определяне на 
защитените детски градини и защитените 
училища и на условия и ред за тяхното до­
пълнително финансиране
МИНИСТЕРСКИЯТ СЪВЕТ
П О С Т А Н О В И :
Чл. 1. (1) За защитена детска градина по 
смисъла на чл. 54, ал. 1 от Закона за пред­
училищното и училищното образование се 
определя детска градина, която, ако бъде 
закрита, най-малко 8 деца в задължителна 
предучилищна възраст ще пътуват на не по-
малко от 14 километра или 5 деца в задължи­
телна предучилищна възраст ще пътуват на 
не по-малко от 20 километра по наличната 
пътна мрежа до най-близката друга детска 
градина или училище, които организират 
задължително предучилищно образование.
(2) За защитена може да се определи и 
част от детска градина, която се намира в 
друго населено място, ако отговаря на кри­
териите по ал. 1. 
(3) Най-близки по смисъла на ал. 1 са 
детската градина или училището, до които 
разстоянието по асфалтирана пътна мрежа е 
най-малко и които имат капацитет да приемат 
допълнителния брой деца в задължителна 
предучилищна възраст, които би се наложило 
да пътуват, ако детската градина, която се 
оценява като защитена, бъде закрита.
(4) В общини, класифицирани като пла­
нински съгласно приложението, километрите 
по ал. 1 се изчисляват на базата на разсто­
янието до най-близката детска градина или 
училище, които организират задължител­
но предучилищно образование, умножено 
по коефициент за приравняване, отчитащ 
средната разчлененост на релефа и средната 
надморска височина за общината.
Чл. 2. (1) За защитено училище по смисъла 
на чл. 54, ал. 2 от Закона за предучилищното 
и училищното образование за учениците  от 
I до VII клас се определя училище, което, ако 
бъде закрито или преобразувано, най-малко 
10 ученици от I до VII клас ще пътуват на не 
по-малко от 20 километра по наличната пътна 
мрежа до най-близкото друго държавно или 
общинско училище, в което се осъществява 
обучение в съответния клас.
(2) За защитено училище по смисъла на 
чл. 54, ал. 2 от Закона за предучилищното и 
училищното образование за учениците от VIII 
до Х клас се определя училище, което, ако 
бъде закрито или преобразувано, най-малко 
15 ученици от VIII до Х клас ще пътуват 
повече от 30 километра по наличната пътна 
мрежа до най-близкото друго държавно или 
общинско училище, в което се провежда 
обучение в съответния клас.
(3) Най-близко по смисъла на ал. 1 и 2 
е училището, до което разстоянието по ас­
фалтирана пътна мрежа е най-малко и което 
има капацитет да приеме допълнителния 
брой ученици, които би се наложило да пъ­
туват, ако училището, което се оценява като 
защитено, бъде закрито или преобразувано. 
(4) В общини, класифицирани като пла­
нински съгласно приложението към чл. 1, 
ал. 4, километрите по ал. 1 и 2 се изчисляват 
на базата на разстоянието до най-близкото 
друго държавно или общинско училище, 
умножено по коефициент за приравняване, 
отчитащ средната разчлененост на релефа и 
средната надморска височина за общината.
Чл. 3. Защитените детски градини полу­
чават ежегодно допълнително финансиране 
чрез бюджетите на първостепенните разпо­
редители с бюджет, както следва:
1. за детска градина – в размер 21 000 лв. за 
детска градина, която се намира в планински 
район съгласно приложението, и 19 000 лв. 
за детска градина в останалите райони;
2. за част от детска градина в друго на­
селено място – в размер  16 000 лв., ако се 
намира в планински район съгласно прило­
жението, и  14 500 лв. – в останалите райони; 
3. за малък брой деца – детска градина 
или част от детска градина в друго населе­
но място с брой на децата в задължителна 
предучилищна възраст, по-малък от 24 – в 
размер 15 на сто от съответния разходен 
стандарт на дете в подготвителна група в 
детска градина, умножен по разликата между 
24 и реалния брой на децата в задължителна 
предучилищна възраст.
Чл. 4. (1) Защитените училища получават 
ежегодно допълнително финансиране чрез 
бюджетите на първостепенните разпореди­
тели с бюджет, както следва:
1. за училище – в размер 32 000 лв. за 
училище, което се намира в планински 
район съгласно чл. 2, ал. 4, и 29 000 лв. за 
училище в останалите райони;
2. за малък брой ученици – училища с 
брой на учениците, по-малък от минимал­
ния норматив за ученици в паралелка – в 
размер 15 на сто от съответния разходен 
стандарт на ученик, умножен по разликата 
между минималния и реалния брой ученици 
за класовете, в които училище е определено 
за защитено.
(2) Защитени училища с ученици средно 
в клас между 10 и средния брой ученици в 
паралелка за училищата, финансирани по 
съответния стандарт на един ученик, полу­
чават допълнително финансиране изчислено 
като произведение от разликата между реал­